CELEX: C2006/178/31
Language: et
Date: 2006-07-29 00:00:00
Title: Kohtuasi C-214/06: Eelotsusetaotlus, mille esitas Tribunale Amministrativo Regionale per la Lombardia (Itaalia)  11. märtsil 2006  — Colasfalti Srl  versus  Provincia di Milano, ATI Legrenzi Srl, Impresa Costruzioni Edili e Stradali dei F. li Paccani Snc

29.7.2006   
            
            
               ET
            
            
               Euroopa Liidu Teataja
            
            
               C 178/19
            
         Eelotsusetaotlus, mille esitas Tribunale Amministrativo Regionale per la Lombardia (Itaalia) 11. märtsil 2006 — Colasfalti Srl versus Provincia di Milano, ATI Legrenzi Srl, Impresa Costruzioni Edili e Stradali dei F. li Paccani Snc
   (Kohtuasi C-214/06)
   (2006/C 178/31)
   Kohtumenetluse keel: itaalia
   Eelotsusetaotluse esitanud kohus
   Tribunale Amministrativo Regionale per la Lombardia
   Põhikohtuasja pooled
   
      Hageja: Colasfalti Srl
   
      Kostja: Provincia di Milano, ATI Legrenzi Srl, Impresa Costruzioni Edili e Stradali dei F.lli Paccani Snc
   Eelotsuse küsimused
   
               1.
            
            
               Kas direktiivi 93/37/EMÜ (1) artikli 30 lõikes 4 sätestatud eeskiri või direktiivi 2004/18/EÜ (2) artikli 55 lõigetes 1 ja 2 sisalduv samasisuline eeskiri (juhul kui nimetatud artikkel kuulub kohaldamisele), mille kohaselt juhul, kui pakkumiste hinnad tunduvad teostatavate töödega võrreldes ebaharilikult madalad, peab tellija nõudma enne, kui võib sellised pakkumised tagasi lükata, kirjalikke täpsustusi pakkumise koostisosade kohta, mida ta asjakohaseks peab, ning kontrollima neid, esitatud selgitusi arvesse võttes, kujutab endast ühenduse õiguse aluspõhimõtet, mida tuleb eelistada direktiivi 93/37 artiklis 6 määratletud riiklike ehitustöölepingute maksumuse piirile ning mida tuleb arvesse võtta ka riiklike ehitustöölepingute puhul, mille piirmäär on sellest madalam?
            
         
               2.
            
            
               Kas direktiivi 93/37/EMÜ artikli 30 lõikes 4 sätestatud reegel või direktiivi 2004/18/EÜ artikli 55 lõigetes 1 ja 2 sisalduv samasisuline reegel (juhul kui nimetatud artikkel on kohaldatav) kujutab endast konkurentsipõhimõtte — koosmõjus halduse läbipaistvuse ja kodakondsuse alusel mittediskrimineerimise põhimõtetega — kaudset tuletist või “teisest põhimõtet” ning kas seda reeglit tuleb seetõttu pidada vahetult siduvaks ja sellega võimalikult vastuolus olevate liikmesriikide poolt ühenduse õiguse vahetust kohaldamisalast välja jäänud ehitustööde riigihankelepingute reguleerimiseks kehtestatud siseriiklike õigusnormide suhtes ülimuslikuks?
            
         
      (1)  EÜT L 199, lk 54; ELT eriväljaanne 06/02, lk 163.
   
      (2)  EÜT L 134, lk 114; ELT eriväljaanne 06/07, lk 132.